Julius Tomin

Julius Tomin (født 2. desember 1938) er en tsjekkisk filosof. Han ble kjent på 1970- og 1980-tallet for sin aktivitet i Jan Hus Educational Foundation, som drev et skjult utdannelsesnettverk i det tidligere Tsjekkoslovakia.Day, Barbara. The Velvet Philosophers. The Claridge Press, 1999, s. 18ff.

Barbara Day skriver i sin bok The Velvet Philosophers at Tomlin studerte engelsk og russisk på 1940- og 1950-tallet. Han var enig i Tolstoj og Gandhis syn på ikke-vold, og nektet å utføre militærtjeneste, hvilket førte til at han ble satt i fengsel. Han forsøkte å flykte til Sverige, men ble funnet i Polen og satt i fengsel et år til. Mens han sonte sin straff leste han seg opp på marxistisk teori og bestemte seg for å reformere det tsjekkoslovakiske regimet istedenfor å opponere mot det. Efter løslatelsen begynte han å jobbe som forstmann. Senere jobbet han som avdelingsassistent ved et psykiatrisk sykehus. Her møtte han sin første kone, som han giftet seg med i 1962.

Han var interessert i filosofi, og skrev til Milan Machovec ved Karlsuniversitetet i Praha, som arrangerte det slik at han kunne arbeide med sin doktorgrad i klassisk filosofi ved universitetet. Tomin fikk sin PhD og ble ansatt ved universitetets filosofiavdeling fra 1966 til 1970. I 1968 hevdet han at den russiske invasjonen av Tsjekkoslovakia var en tragedie ikke på grunn av invasjonen i seg selv, men fordi den ødela den nasjonale kommunismen som tsjekkerne hadde forsøkt å opprette.«West had wrong ideas on Czech tragedy—lecturer». The Glasgow Herald, 24. september 1968, s. 11. I 1969–1970 besøkte han University of Hawaii som professor, men ble nektet en akademisk stilling da han kom tilbake til Tsjekkoslovakia, angivelig på grunn av sin tilknytning til reform-bevegelser. Han begynte å jobbe som en turbinmekaniker, men ble oppsagt da det ble oppdaget at han i skjul underviste sine kolleger i filosofi. Efter dette jobbet han som nattvekter i en dyrepark.

Han undertegnet Charta 77 i desember 1976, og begynte å avholde filosofiseminarer i sin leilighet i 1977.Pilger, John. Heroes. South End Press, 2001 [1986], s. 468 og 472. Efter å ha spurt universiteter i England, Tyskland og USA om akademisk støtte til hans seminarer, startet filosofer fra University of Oxford Jan Hus Educational Foundation for å sende bøker og talere. Flere av filosofene som deltok på filosofiseminarene, blant dem Jacques Derrida, ble anholdt av politiet og bedt om å forlate landet.Hills, Nicholas. «Oxford dons battle Czech secret police». The Montreal Gazette, 4. juni 1980, s. 77.«Newton-Smith wants formal protest». The Vancouver Sun, 12. mars 1980, s. A9.Gettleman, Jeffrey. «Living in the fast lane». Times Higher Education, 1. desember 1995. Tomin skal muligvis ha blitt innsatt på en psykiatrisk klinikk.«Prisoners that Moscow tries to hide». The Sidney Morning Herald, 11. oktober 1979, s. 4.

Med hjelp av Oxford-filosofen Kathy Wilkes reiste Tomin med sin familie til Oxford i august 1980 efter å ha mottatt tillatelse til å studere utenlands.Midgley, Simon. «Czech exile in dialogue over Plato». The Independent, 20. august 1998. Senere på 80-tallet arrangerte han filosofiske møter på en pub i Swindon.Cusick, James og Gettleman, Jeffrey. «'Pub philosopher' on hunger strike over Plato clash». The Independent, 27. november 1995. I mai 1981 ble hans tsjekkiske pass fjernet av den tsjekkiske ambassaden i London, hvorpå han ble fortalt at han og hans kone ikke lengre hadde tsjekkisk statsborgerskap. Per 2011 er han en britisk statsborger.«Brief biography», juliustomin.org, besøkt 13. september 2011. I 1995 sultestreiket han i protest mot at Oxford University ikke ville diskutere hans analyse av den greske filosofen Platon.
 Utvalgte artikler 
 Tomin, Julius. «Inside the Security State». New Statesman, 7. mars 1980.
 –––. «Pursuit of Philosophy». History of Political Thought, bd. 5, nr. 3 (1984).
 –––. «Socratic Midwifery». The Classical Quarterly, bd. 37, nr. 1 (1987).
 –––. «Plato's Disappointment with his Phaedran Characters». The Classical Quarterly, bd. 50, nr. 2 (2002).

 Referanser 

 Videre lesning 

 Bourne, Eric. «Crackdown on Czech 'study groups'». Christian Science Monitor, 14. mars 1980.
 Cohen, Nick. «The Pub Philosopher». The Independent magazine, 18. november 1989.
 «Confronting a fear of the unknown» . Boston Globe, 27. april 1980, s. 1.
 «Enemies of the State» , zoewanamaker.com, besøkt 13. september 2011.
 «Intimidation of Czech human rights activists reported». St. Petersburg Times, 10. oktober 1979, s. 14A
 «Professor expelled». The Leader-Post, 12. mars 1980.
 Romano, Carlin. «Where humanity, ethics have gone». The Free Lance-Star, 17. desember 2000.
 Rule, Sheila. «Swindon Journal; The Thinker's Pub, With a Resident Philosopher». The New York Times, 7. november 1988.
 Shepard, Richard F. «A Brutal, and True, Story». The New York Times, 11. august 1988.
 Targett, Simon. «Fable for High Table». Times Higher Educational, 6. oktober 1995.
 Wilkes, Kathleen. «Unofficial Education in Czechoslovakia». Government and Opposition, bd. 16, nr. 2 (april 1981): 167–184. 

 Eksterne lenker 


Kategori:Tsjekkiske filosofer
Kategori:Fødsler i 1938